আচমকাই মা ক্যান্টিনে হাজির মুখ্যমন্ত্রী

কলকাতা: মানুষের সুখ-দুঃখের সঙ্গী হিসেবে পরিচিত মুখ্যমন্ত্রী মমতা বন্দ্যোপাধ্যায় (Mamata Banerjee) বৃহস্পতিবার আচমকাই কলকাতার একটি ‘মা ক্যান্টিনে’ (Ma Canteen) হাজির হন। গরিব ও প্রান্তিক মানুষের জন্য চালু করা এই প্রকল্পের আওতায় তিনি নিজেই ক্ষুধার্ত মানুষের হাতে খাবার তুলে দেন।

হঠাৎ মুখ্যমন্ত্রীকে সামনে পেয়ে ক্যান্টিনে উপস্থিত মানুষজনের মধ্যে উচ্ছ্বাস দেখা যায়। বহু প্রবীণ নারী-পুরুষ তাঁকে কাছে পেয়ে আবেগপ্রবণ হয়ে পড়েন এবং প্রাণভরে আশীর্বাদ করেন।

আরও পড়ুন :শিল্পায়নের ভুয়ো ছবি তুলে ধরার অভিযোগ বিজেপির!

রাজ্য সরকারের ‘মা ক্যান্টিন’ প্রকল্পের মাধ্যমে স্বল্পমূল্যে সাধারণ মানুষের জন্য খাবারের ব্যবস্থা করা হয়। মুখ্যমন্ত্রীর এই আকস্মিক উপস্থিতি ঘিরে ক্যান্টিন চত্বরে কিছু সময়ের জন্য বিশেষ উৎসাহের পরিবেশ তৈরি হয়।